**Vyhlásenie o rozporoch**

Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 238/2010 Z. z., ktorým sa ustanovujú podrobnosti o podmienkach prenajímania, predaja, zámeny a nadobúdania nehnuteľností Slovenským pozemkovým fondom v znení neskorších predpisov sa na rokovanie Legislatívnej rady vlády SR a na rokovanie vlády SR predkladá s týmito rozpormi:

|  |  |
| --- | --- |
| **Zásadná pripomienka** | **Vyhodnotenie** |
| **ASYF** | **par. 2 ods. 17**Žiadame odstrániť prvú časť vety : Ak si doterajší nájomca neplní zmluvné povinnosti. prvá veta v ods. 17 bude znieť nasledovne : Po skončení nájmu fond uzavrie zmluvu prednostne v tomto poradí so záujemcom, ktorý | N | Na rozporovom konaní na úrovni štatutárov z 2.2.2021 nebol rozpor odstránený. MPRV SR trvá na tom, že vypustenie predmetného ustanovenia by bolo v rozpore s platným znením z. č. 504/2003 Z. z. Ak také ustanovenie bude vypustené zo zákona alebo inak upravené, bude na to reagovať aj NV č. 238/2010 Z. z. ASYF napriek tomu trvá na vypustení predmetného ustanovenia. Rozpor trvá |
| **ASYF** | **par. 2 ods. 17 , písm. a)**Žiadame na konci vety pridať toto znenie : a je mladý farmár (od 18 do 40 rokov) znenie ods.17 písm. a) bude znieť nasledovne: má počas celej doby nájmu trvalý pobyt, miesto podnikania alebo sídlo v obci, na ktorej území sa nachádza predmet nájmu, v nájomnej zmluve sa zaviaže plniť túto podmienku a je mladý farmár ( od 18 do 40 rokov), | N | Na základe stanoviska Legislatívnej rady vlády SR nie je možné túto pripomienku akceptovať z dôvodu nesúladu s právom EÚ - pozitívna či negatívna diskriminácia na základe kritéria rezidencia je zakázaná. |
| **ASYF** | **par. 2 ods. 17 písm. c)**žiadame pridať na koniec vety nasledovný text: "a je mladý farmár ( od 18 do 40 rokov)" znenie ods. 17 písm. c) bude znieť nasledovne: "má počas celej doby nájmu trvalý pobyt, miesto podnikania alebo sídlo v obci, ktorá bezprostredne susedí s obcou, na ktorej území sa nachádza predmet nájmu, v nájomnej zmluve sa zaviaže plniť túto podmienku, je mladý farmár ( od 18 do 40 rokov)" | N | Na základe stanoviska Legislatívnej rady vlády SR nie je možné túto pripomienku akceptovať z dôvodu nesúladu s právom EÚ - pozitívna či negatívna diskriminácia z dôvodu kritéria rezidencie ja zakázaná. |
| **ASYF** | **par. 2** Žiadame pridať nový odsek s nasledujúcim znením : "Fond prenájme poľnohospodárske pozemky na maximálnu dobu 5 rokov ." | N | Na základe stanoviska Legislatívnej rady vlády SR nie je možné túto pripomienku akceptovať z dôvodu nesúladu so zákonom č. 504/2003 Z. z. |
| **SFS** | **§ 2**Žiadame doplniť nový odsek: Fond prenajme poľnohospodárske pozemky na max. dobu 5 rokov | N | Na základe stanoviska Legislatívnej rady vlády SR nie je možné túto pripomienku akceptovať z dôvodu nesúladu so zákonom č. 504/2003 Z. z. |
| **MŽPSR** | **§ 2 až 2b**4. Požadujeme návrh nariadenia doplniť tak (novým novelizačným bodom), aby sa do nájomných zmlúv, ktoré uzatvára Slovenský pozemkový fond s užívateľmi pozemkov nachádzajúcich sa v chránených územiach a to aj v územiach v 2. stupni ochrany prírody, alebo v chránených vtáčích územiach (§ 17, 27 a 28b zákona č. 543/2002 Z. z. o ochrane prírody a krajiny v znení neskorších predpisov) alebo v územiach v 1. stupni ochrany s výskytom chránených druhov (tzv. genofondové plochy), zakomponovali také podmienky obhospodarovania, ktoré zabezpečia zachovanie predmetov ochrany v nich a zapracovala sa požiadavka na užívateľa obhospodarovať pozemok v súlade s dokumentáciou ochrany prírody (program starostlivosti / program záchrany o predmetné chránené územie). Podmienky vyplývajúce zo všeobecne záväzných právnych predpisov, programov starostlivosti alebo z iných odborných dokumentov určí územne príslušná organizácia ochrany prírody. Odôvodnenie: Slovenský pozemkový fond nezabezpečuje sám starostlivosť o pozemky v chránených územiach a nenastavuje ani pravidlá pre svojich nájomcov tak, aby adekvátnym spôsobom zabezpečovali starostlivosť o osobitne chránené časti prírody a krajiny a aby sa primerane plnili záväzky Slovenskej republiky vyplývajúce zo smernice o biotopoch alebo smernice o vtákoch. Následne preto vznikajú problémy so zabezpečením uplatňovania právnych predpisov EÚ a z toho vyplývajúce riziko sankcií voči Slovenskej republike. Z tohto dôvodu je preto nevyhnutné, nakoľko ide o verejný záujem, aby si príslušné útvary Slovenského pozemkového fondu, ktoré uzatvárajú zmluvy s užívateľmi pozemkov, vyžiadali stanovisko územne príslušnej organizácie ochrany prírody. Zapracovanie uvedenej požiadavky do nájomných zmlúv by malo zabezpečiť povinnosť užívateľa oboznámiť sa s programom starostlivosti / záchrany o predmetné chránené územie a rešpektovať jeho ustanovenia. Uvedená požiadavka sa týka všetkých typov nájomných zmlúv – aj v zmysle §2, 2a aj 2b nariadenia. Pripomienka je zásadná.  | N | 1) Povinnosti na úseku ochrany prírody a krajiny vyplývajú priamo zo všeobecne záv. pr. predpisov a iných aktov, takže ich všeobecnejšie či detailnejšie prevzatie do nájomnej zmluvy so SPF je nadbytočné. Konkrétny obsah zmluvných dojednaní a záväzkov nájomcu vyplýva jednak z variabilných podmienok typických pre jednotlivých nájomcov a jednak je daný zmluvnou praxou SPF a jeho disp. autonómiou. 2) MPRV SR uznáva potrebu, aby sa v nájomných zmluvách zohľadnili aj špecifické podmienky hospodárenia na pozemkoch v chránených územiach. Má však za to, že SPF by v nájomnej zmluve mal len uviesť ustanovenie, že nájomca je povinný dodržiavať povinnosti a obmedzenia, ktoré vyplývajú zo zákona č. 543/2002 Z. z., všeobecne záväzných právnych predpisov vydaných na jeho vykonanie a z rozhodnutí vydaných na ich základe. 3) MPRV SR nesúhlasí s tým, aby sa v nájomnej zmluve ustanovovala záväznosť programov starostlivosti, pretože ich všeobecná záväznosť nie je ustanovená ani v zákone č. 543/2002 Z o ochrane prírody. Nie je v ňom dokonca ustanovená ani všeobecná povinnosť ich dodržiavať, takže nie je dôvod na to, aby v právnom predpise v gescii MPRV SR, navyše podzákonného charakteru, alebo dokonca len v nájomnej zmluve so SPF bola taká povinnosť zavedená. 4) MPRV SR a SPF zabezpečia, aby sa v štandardizovaných vzoroch zmlúv SPF upravili všeobecným ustanovením podmienky nájmu pri najbližšej zmene vnútorného predpisu SPF tak, aby účinok zodpovedal záujmu, ktorý sleduje MŽP SR svojou pripomienkou. S navrhnutým riešením MŽP SR po rozporovom konaní z 11.2.2021 nesúhlasí. Rozpor trvá. |